Title: DM1-3-HEA-08-D-Dokumentasjon.pdf
Næringslokaler som ikke skal bygges om (plan 1 & 2) må også tilknyttes nytt romreguleringssystem (SuperWISE). Det må avklares for hvert næringslokale hvor omfattende man gjør overgangen til SuperWISE. I enkleste form settes et WISE-spjeld ut av sjakt som sørger for konstant mengde til lokalet. Alternativt kan også temperaturfølere eller CO2-følere tilknyttes for behovsstyring og/eller sekvensstyring mot varme og kjøleanlegg.Kontorlokaler som ikke skal bygges om (plan 3, 4 & 7) skal tilfredsstille BREEAM-krav og må derfor tilknyttes nytt romreguleringssystem fullstendig, med behovsstyring av luftmengder, sekvensstyring av varme og kjøling, samt mulighet for individuell justering av settpunkt i ulike soner. Det innebærer at det må gjøres en del arbeid i disse lokalene selv om leietakere ikke skal flytte ut.